री जिज्ञासा नहीं है टंका ! ' कुँवर ने विहँस कर कहा - ' अपने प्रत्येक प्रश्न के उत्तर तुमने पूर्व से ही निर्धारित कर रखा है और यह भी सत्य है कि मेरे उत्तर तुम्हारे द्वारा पूर्व • निर्धारित उत्तर से अलग हैं , फिर भी मैंने जो कहा है , वह शाश्वत है । इसीलिए तुम्हें विवश होकर सहमत होना पड़ रहा है । इस बार तुम्हारे चतुर्थ प्रश्न में तुम्हारी धूर्त्ततापूर्ण चतुराई छिपी है , फिर भी सुन- ' तुमने पूछा है । वह क्या है , जिसके न होने की सम्भावना ही नहीं , तो मेरा उत्तर है- जो सदैव से है जिसके न होने की सम्भावना ही नहीं , वह ' सत् ' है और कभी नहीं था और फिर कभी नहीं हो सकता है , वही ' असत् ' उत्तर देकर कुँवर शांत भाव से मुस्कुराया और प्रेक्षागृह जन • समूह की करतल ध्वनि से पुनः गूंज उठा । व्यग्र कापालिक ने व्यथित हो अपनी योगिनियों को बंद नेत्रों से देखा । उसकी अतीन्द्रियों में विस्मय भर गया । कुष्ठ - ग्रस्त एक बुढ़िया ! उसके चतुर्दिक् आनंदमग्न योगिनियाँ कर जोड़े खड़ी थीं । कौन है यह बुढ़िया ? इसके रोम - रोम से घृणित कुष्ठ का स्राव हो रहा है और ये योगिनियाँ चारों ओर से इसे घेरे आनंदित हो रही हैं । अपनी चेतना को एकाग्र कर उसने जिज्ञासा की । वीणा के तार - सी मधुर वाणी उसके अंतस् में गूंजी- ' मूर्ख ! इनके वास्तविक स्वरूप के दर्शनों का अभी तू अधिकारी नहीं बना है । योगियों के सहस्त्रों जन्मों के पश्चात् ही जब उनके पुण्य का उदय होता है तो वे इनके स्वरूप दर्शन के अधिकारी होते हैं । तुमने इनके वीभत्स रूप का दर्शन कर लिया , इसे ही इनकी कृपा और अपना सौभाग्य मान और इनके कृपा - पात्र उस नर - रत्न की शरण ले , जिसकी बलि की लालसा में तू अपने ही सर्वनाश को उद्यत है । 'चकित टंका ने तदुपरांत अपने मानस में देखा , मुस्कराते हुए युवक के शरीर की आभा सूर्य के समान प्रज्वलित हो गयी है और कुष्ठ - पीड़ित वह वृद्धा उसके ही अंदर खड़ी मंद - मंद मुस्करा रही है । ज्ञान - चक्षु के खुलते ही कापालिक के नेत्र खुल गये । उसके नेत्रों से जल - प्रवाह प्रवाहित होने लगा और वह कुँवर के प्रति अगाध श्रद्धाशिक्त हो तत्काल दंडवत् हो गया । ' क्षमा स्वामी ... ! ' लेटे हुए ही उसने मस्तक उठाकर कर जोड़ते हुए कहा- मुझे क्षमा प्रदान करें , अब किसी और प्रश्न की धृष्टता मैं नहीं कर सकता स्वामी ! ' कह कर कापालिक वहीं नतजानु होकर बैठ गया । उसके नेत्रों से अविरल अश्रु प्रवाहित होने लगे । अत्यंत विनीत स्वर में उसने पुनः कहा- मुझ मूढ़ को उपदेश दें स्वामी ... ! मैं अपनी शक्तियों के मोह से मोहित हो गया था ... मुझे उपदेश देकर मेरे अंतस् के अंधकार को समाप्त कर दें , स्वामी ... !! ' शांत हो कापालिक ... शांत ! ' करुणा से भरे कुँवर ने कहा- तुम्हें कदाचित् भ्रम हो गया है । मैं न कोई सिद्ध हूँ न योगी । मैं कोई संत - महात्मा भी नहीं हूँ , कापालिक ! मैं तो एक साधारण विवश मानव हूँ , जो प्रयोजनवश पहले कामरूप और अब शंखाग्राम आया है । देवी कामा